— 280 — 



tvegede Stammer tildels dækkede af Mos og Lav, Højden er 

 sædvanlig kun fra 60 til 80 Fod, og Bøgen forekommer sjælden i 

 rene Bevoksninger, men er i Reglen blandet med andre Træarter 

 især Eg; tillige er Arealet kun undtagelsesvis fuldstændig træbevokset, 

 men større eller mindre Partier kan ligge som fugtige ikke træ- 

 bevoksede Strækninger, kun dækkede af en yppig Græsvækst; dette 

 i Forbindelse med de lave Højder bevirker, at der ofte kun findes 

 en Træmasse af 3000 Kbf. pr. Td. Land., og saare sjældent gaar 

 den op til 6—7000 Kbf. Fig. 2 viser Billedet af en 100— 200-aarig 

 Bøgebevoksning fra Bregentved (Ganneskov) med de brede Kroner, 

 de korte, grenede Stammer og den lave Højde. I Modsætning til 

 Langeland er Bøgens Foryngelse paa Bregentved en vanskelig Sag, 

 og dette har sin Andel i, at der i det store og hele kun findes 

 gamle 100 — 200-aarige Bevoksninger eller helt unge under 20 Aar 

 anlagte paa særegen Maade, medens Bøgen paa de udstrakte Arealer, 

 hvor man i tidligere Tid har søgt at bringe den frem, er bukket 

 under for Voksestedets Vanskeligheder. Paa et andet Omraade 

 findes ogsaa Afvigelse fra hvad der er Tilfældet paa Langeland, 

 idet Bøgen paa Bregentved ofte er angreben af Fyrsvamp, hvilket 

 dog især forekommer i de bedre Partier af Bøgebevoksningerne, hvor 

 Højden er større, Væksten nogenlunde regelmæssig, medens de 

 stærkt grenede, bredkronede og lavstammede Træer sædvanlig er 

 indvendig sunde. Angreb af Nectria kan vel forekomme, men jeg 

 synes dog ikke i nogen overvejende Grad. (Sml. Billederne fra 

 Bregentved og Langeland.) 



Gaar jeg dernæst over til at omtale Bøgenes Vækst paa Frijsen- 

 borg, da maa jeg først nævne den tidligere fremsatte Formodning 1 ), 

 at Jylland skulde have en anden Bøgeart end Øerne, saaledes at 

 den jydske Bøg skulde vokse langsommere, men have længere Leve- 

 alder. Sammenlignes Væksten i de unge og mellemaldrende Bevoks- 

 ninger, da er den langt svagere end den vi fandt paa Langeland 

 og ligeledes langsommere end Bøgens Vækst paa Bregentved, men 

 ser man paa de. gamle Bevoksninger — 2— 300-aarige — som særlig 

 i tidligere Tid forefandtes, da kunde man finde smuk Vækst, stor 

 Højde og deraf følgende store Træmasser, der i hvert Fald fuldt 

 ud kunde m aale sig med det bedste man finder paa Bregentved. 



Anderledes end Bøgen stiller Egen sig; vel kan Langeland 

 bære Ege af en Højde, Kraft og Skønhed, som jeg ikke har set 



x ) Hauch og Oppermann, Haandbog i Skovbrug, S. 119. 



